
Notă informativă
privind rezultatele sondajului de identificare a priorităților locale în UAT Suhuluceni

    În perioada 08.06.-15.06.2026, în UAT Suhuluceni (loc.Suhuluceni și loc. Ghermănești), a fost desfășurat un sondaj în rândul locuitorilor, separat pe fiecare localitate, avind în vedere specificul problemelor și necesităților diverse ale acestora, cu scopul de a identifica principalele probleme și priorități locale care necesită atenție în perioada următoare.
   Sondajul a fost realizat prin distribuirea chestionarelor către locuitori (gospodării). În total, au fost distribuite 461 chestionare, dintre care au fost completate și colectate 461 chestionare.
   Chestionarul a oferit locuitorilor posibilitatea să indice problema pe care o consideră cea mai importantă pentru localitate, dar și să formuleze sugestii sau comentarii suplimentare.
   1. Numărul total de chestionare completate
În urma procesului de colectare au fost înregistrate 461 chestionare completate:
*196 chestionare de la locuitorii satului Ghermănești; 
*265 chestionare de la locuitorii satului Suhuluceni,
din acestea:
nevalabile — 14.
   Numărul chestionarelor completate reflectă participarea locuitorilor la procesul de consultare și oferă o bază importantă pentru înțelegerea priorităților comunității.
   2. Principalele priorități indicate de locuitorii
*** satului Ghermănești:
În baza chestionarelor completate, locuitorii satului Ghermănești au indicat următoarele priorități principale:
1. Construcția sistemului de canalizare — 158 răspunsuri;
2. Reparația și întreținerea drumurilor locale — 29 răspunsuri.
   Cele mai multe răspunsuri au vizat ca prioritate principală „Construcția sistemului de canalizare", ceea ce arată că această problemă este percepută de locuitori ca fiind una dintre cele mai urgente pentru comunitate. Rezultatele date demonstrează că accesul la servicii de canalizare reprezintă o preocupare majoră pentru populație, fiind considerat esențial pentru îmbunătățirea condițiilor de trai, protecția sănătății publice și asigurarea unui mediu curat și sigur.
*** satului Suhuluceni:
   În baza chestionarelor completate, locuitorii satului Suhuluceni au indicat următoarele priorități principale:
1. Reparația și întreținerea drumurilor locale— 181 răspunsuri;
2. Instalarea stației de tratare a apei potabile — 47 răspunsuri.
   Cele mai multe răspunsuri au vizat ca prioritate principală „Reparația și întreținerea drumurilor locale", ceea ce arată că această problemă este percepută de locuitori ca fiind una dintre cele mai urgente pentru comunitate, fiind considerată o condiție importantă pentru dezvoltarea social-economică a localității, și asigurarării unor condiții de circulație sigure și accesibile pentru toți locuitorii.
Analiza tuturor răspunsurilor evidențiază existența unor necesități investiționale distincte la nivelul fiecărei localități, determinate de specificul infrastructurii și gradul diferit de dezvoltare.
   3. Observații și sugestii din partea locuitorilor
   Pe lângă alegerea priorităților principale, unii locuitori au formulat și comentarii sau sugestii suplimentare. Printre acestea se regăsesc:
- amalgamarea comunei Suhuluceni cu sat.Clișova și comuna Ciocîlteni;
- organizarea serviciului de salubrizare;[image: ]
- prezența medicului de familie 5 zile/săptămînă.
   Aceste observații vor servi pentru autoritatea publică locală drept necesități stringente investiționale în procesul de planificare a intervențiilor viitoare și în pregătirea discuțiilor publice cu locuitorii.
   4. Concluzii
   În baza rezultatelor consultării populației, analizei situației existente se constată că, prioritățile propuse sunt justificate, necesare și prioritare, fiind în concordanță cu [image: ]nevoile reale ale cetățenilor din localitățile Suhuluceni și Ghermănești.
   Întru reducerea disparităților dintre localitățile componente ale comunei Suhuluceni, asigurarea unui acces echitabil la serviciile publice de bază pentru toți locuitorii, îmbunătățirii condițiilor de trai și a stării de sănătate publică, ținînd cont de rezultatele sondajului comunitar (participarea și răspunsul), rezultă prioritizarea investiției privitor la constructia sistemului de canalizare în loc.Ghermănesti.
   În baza rezultatelor sondajului, se recomandă: atît prioritatea principală, cît și celelalte priorități indicate de locuitori să fie examinate de către Primăria și Consiliul Local Suhuluceni, precum și să fie aduse la cunoștință în cadrul Grupului de Lucru Comun, iar concluziile să fie integrate în planificarea acțiunilor de dezvoltare locală și în procesul de consultare privind amalgamarea voluntară.

